Shell moet antwoord oor hidrobreking – AfriForum | Maroela Media
“As burgerregtewaghond is AfriForum bekommerd oor die moontlike gevolge van skaliegasontginning in Suid-Afrika. In die huidige omstandighede en met die inligting tot ons beskikking is ons gekant teen hierdie vorm van skaliegasontginning in Suid-Afrika,” het Julius Kleynhans, hoof van omgewingsake by AfriForum, gesê.
Die brief skep die geleentheid om belangrike kwessies soos betekenisvolle openbare deelname, die negatiewe impak op infrastruktuur, besoedeling, bedryfsbestuur, uitlatings oor die gevolge van skaliegasontginning en die gebrek aan behoorlike navorsing te bespreek.
AfriForum het Shell versoek om alternatiewe vorme van regulering en toepassing te verskaf om te verseker dat wigte en teenwigte ingestel is in die geval dat die regering die proses nie behoorlik reguleer nie. “Ons wil weet of Shell gewillig sal wees om ŉ bepalings-en-voorwaardes-dokument te onderteken waardeur hulle onderneem om AfriForum se lede wat negatief deur hidrobreking geraak word te vergoed. Voorwaardes kan deur oorlegpleging tussen Shell en AfriForum vasgestel word.”
Ek ondersteun hierdie voorgenome aksie heelhartig.Ek is nie op hoogte aangaande die huidige stand van sake nie, maar het dit dat die regering goedkeuring verleen het dat proses kan voortgesit word.Is dit wel die geval of is daardie stadium nog nie bereik nie?Graag sal ek ,en ek glo baie andere ook, ingelig wil bly aangaande die rotskraking van skalie in die Karoo.Ek het vroer jare self daar gewerk tydens uraan eksplorasie wat alreeds nie n lekker ding was nie.Die eksplorasie destyds het slegs boorgate en n voor-ontwikkeling mynskag tot gevolg gehad.Totale impak was dus beperk.Hierdie ‘fracking’ het, soos alreeds bekend, n baie negatiewe gevolg ,op n unieke landskap wat eerder as n erfenisgebied oorweeg sou moes word, of ten minste groot dele daarvan bewaar word en nie opgekraak word vir ewig en altyd nie.Kom ons hou hierdie debat warm tesame met die red van ons renosters.Vestig liewer renosters in die Karoo,wek meer sonkrag daar op,lok toerisme na uitsoek bestemmings en bewaar die historiese gedenkwaardighede.Dr.Anton Rupert het die versiendheid gehad en vir ons n skat gelaat.Laat ons alles in ons vermoe doen om hierdie absurde aksie teen te staan,indien nog nie alreeds te laat.